ਸਾਹਿਤਕ ਆਧੁਨਿਕਤਾਵਾਦ
ਸਾਹਿਤਕ ਆਧੁਨਿਕਤਾਵਾਦ, ਜਾਂ ਆਧੁਨਿਕਤਾਵਾਦੀ  ਸਾਹਿਤ, ਦਾ ਆਰੰਭ 19 ਵੀਂ ਸਦੀ ਦੇ ਅਖੀਰ ਅਤੇ 20 ਵੀਂ ਸਦੀ ਦੇ ਸ਼ੁਰੂ ਵਿੱਚ, ਮੁੱਖ ਤੌਰ ਤੇ ਯੂਰਪ ਅਤੇ ਉੱਤਰੀ ਅਮਰੀਕਾ ਵਿੱਚ ਹੋਇਆ ਅਤੇ ਇਸਦੀ ਵਿਸ਼ੇਸ਼ਤਾ ਲਿਖਣ ਦੇ ਰਵਾਇਤੀ ਤਰੀਕਿਆਂ ਨਾਲੋਂ, ਕਵਿਤਾ ਅਤੇ ਵਾਰਤਕ ਗਲਪ ਦੋਨੋਂ ਵਿੱਚ ਬਹੁਤ ਹੀ ਸਵੈ-ਚੇਤਨ ਜੁਦਾਈ ਹੈ। ਆਧੁਨਿਕਤਾਵਾਦੀਆਂ ਨੇ ਸਾਹਿਤਕ ਰੂਪ ਅਤੇ ਪ੍ਰਗਟਾਵੇ ਦੇ, ਜਿਵੇਂ ਕਿ ਅਜ਼ਰਾ ਪਾਉਂਡ ਦਾ ਕਥਨ ਹੈ "ਇਸ ਨੂੰ ਨਵਾਂ ਬਣਾਉਣ" ਲਈ ਪ੍ਰਯੋਗ ਕੀਤੇ।  ਇਹ ਸਾਹਿਤਕ ਅੰਦੋਲਨ ਪ੍ਰੰਪਰਾਗਤ ਲਿਖਣ ਰਵਾਇਤਾਂ ਨੂੰ ਉਲਟਾਉਣ ਅਤੇ ਆਪਣੇ ਸਮੇਂ ਦੀਆਂ ਨਵੀਆਂ ਸੰਵੇਦਨਾਵਾਂ ਨੂੰ ਪ੍ਰਗਟ ਕਰਨ ਦੀ ਸਚੇਤ ਇੱਛਾ ਨਾਲ ਚਲਾਇਆ ਗਿਆ ਸੀ।ਪਹਿਲੀ ਸੰਸਾਰ ਜੰਗ ਦੇ ਭਿਆਨਕ ਖੌਫ਼ ਨੇ ਸਮਾਜ ਬਾਰੇ ਪ੍ਰਚਲਿਤ ਧਾਰਨਾਵਾਂ ਦਾ ਪੁਨਰ ਮੁਲੰਕਣ ਦੇਖਿਆ, ਅਤੇ ਆਧੁਨਿਕਤਾਵਾਦੀ ਲੇਖਕ ਹੋਰਨਾਂ ਦੇ ਇਲਾਵਾ ਸਿਗਮੰਡ ਫਰਾਉਡ ਅਤੇ ਕਾਰਲ ਮਾਰਕਸ ਵਰਗੇ ਚਿੰਤਕਾਂ ਤੋਂ ਪ੍ਰਭਾਵਿਤ ਹੋਏ, ਜਿਨ੍ਹਾਂ ਨੇ ਮਨੁੱਖੀ ਦਿਮਾਗ ਦੀ ਤਰਕਸ਼ੀਲਤਾ ਬਾਰੇ ਸਵਾਲ ਉਠਾਏ।